<classify> Akizungumza na gazeti hili juzi, Mwaipasi alisema wachezaji wanafanya vizuri kimataifa lakini kuna muda uliowekwa kwa ajili ya kufuzu, ambapo hadi sasa hakuna aliyeweka rekodi ya muda unaohitajika.Hivi karibuni baadhi ya waogeleaji akiwemo Sonia Tumiotto na Hilal Hila waliripotiwa kufanya vyema katika mashindano yaliyofanyika Dubai, na kupata medali ila hawajafikisha muda wa kuogelea uliohitajika kushiriki mashindano ya Olimpiki.Mwaipasi aliliambia gazeti hili kuwa wachezaji wanaendelea kushiriki katika mashindano mbalimbali yakiwemo yale ya Mauritius ambayo kuna wachezaji wanne waliokwenda kuwakilisha kuona kama watafanya vyema.Hatuna mchezaji yeyote aliyefuzu mashindano ya Olimpiki, lakini bado kuna juhudi zinaendelea ambapo Chama cha Kuogelea kinapeleka wachezaji kwenye mashindano mbalimbali ya kuogelea kwa ajili ya kufikisha muda unaotakiwa,alisema.Alisema iwapo watashindwa itabidi wasubiri nafasi za upendeleo ambazo hutolewa chache kwa ajili ya kupeleka wachezaji kushiriki mashindano hayo ya Olimpiki. Mashindano ya Olimpiki yanatarajiwa kufanyika Brazil kuanzia Agosti mwaka huu na kukusanya wachezaji wa michezo mbalimbali kutoka karibu mataifa yote duniani.  <topic>: michezo 